CELEX: 62018TN0239
Language: lv
Date: 2018-04-17 00:00:00
Title: Lieta T-239/18: Prasība, kas celta 2018. gada 17. aprīlī – SKS Import Export/Komisija

201806150571955212018/C 231/362392018TC23120180702LV01LVINFO_JUDICIAL20180417292911Lieta T-239/18: Prasība, kas celta 2018. gada 17. aprīlī – SKS Import Export/Komisija
 ---documentbreak--- C2312018LV2910120180417LV0036291291Prasība, kas celta 2018. gada 17. aprīlī – SKS Import Export/Komisija
   (Lieta T-239/18)2018/C 231/36Tiesvedības valoda – franču
      Lietas dalībnieki
   
   
      Prasītāja: Société Kammama Saber (S.K.S) Import Export (Sousse Jawhara, Tunisija) (pārstāvis: H. Chelly, advokāts)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
            —
         
         
            atzīt prasību par pieņemamu un pamatotu;
         
      to apmierināt un:
   
            —
         
         
            daļēji atcelt Komisijas 2017. gada 13. decembra Deleģēto regulu (ES) 2018/212 attiecībā uz Tunisijas iekļaušanu tādu trešo valstu sarakstā, kuru nelikumīgi iegūtu līdzekļu legalizēšanas un teroristu finansēšanas novēršanas režīmā pastāv stratēģiskas nepilnības, kā teikts tās deklarācijā;
         
      
            —
         
         
            piespriest Komisijai atlīdzināt visus tiesāšanās izdevumus.
         
      
      Pamati un galvenie argumenti
   
   Prasības pamatošanai prasītāja izvirza trīs pamatus.
   
            1.
         
         
            Pirmais pamats ir atvedināts no Komisijas kompetences neesamības un būtisku procedūras noteikumu pārkāpuma, jo Komisija attiecībā uz Tunisijas un Eiropas Savienības asociācijas nolīgumu esot pārsniegusi savas pilnvaras, saskaņā ar kurām tai jautājuma izskatīšana bija jānodod Asociācijas padomei, lai tā šo strīdu atrisinātu vai, pakārtoti, pusēm dotu iespēju veikt vajadzīgos pasākumus savu interešu aizsardzībai.
         
      
            2.
         
         
            Otrais pamats ir atvedināts no acīmredzamas kļūdas vērtējumā, pirmkārt, Eiropas Savienības novērtējumā par Tunisiju un, otrkārt, Groupe d’action financière internationale [Starptautiskās finanšu darbību darba grupas] novērtējumā par Tunisiju. Šajā ziņā prasītāja uzskata, ka Komisija nav veikusi atbilstošus pasākumus, lai mazinātu riska palielināšanos, ko apstrīdētā deleģētā regula rada ekonomiskās attīstības procesam Tunisijā.
         
      
            3.
         
         
            Trešais pamats ir atvedināts no Eiropas Savienības Līgumu pārkāpuma, it īpaši ticis pārkāpts Līguma par Eiropas Savienības darbību 216. panta 2. punkts, saskaņā ar kuru starptautiskie nolīgumi iestādēm ir saistoši.